Najznačajnije naselje u Sarajevskom polju u periodu vladavine Rimskog carstva, je ono na Ilidži. Najprije je nastalo lječilište, a planski se razvija za vrijeme cara Marka Aurelija (161.-180.). Tada je veliki procenat isluženih vojnika (veterana) dobio zemlju na prostoru Ilidže. Naselje svoj vrhunac doživljava za vrijeme III. i IV. stoljeća. To je vrijeme kada je Rim definitivno učvrstio svoju vlast i kada je počela urbanizacija i ovih krajeva.